
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 


Αριθ. 188588 (1) 

Διαδικασία εφαρμογής του συστήματος των ποσοστώ¬ 
σεων αγελαδινού γάλακτος. 

ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 22 παρ. 3 του Ν. 992/1979 «περί οργά¬ 
νωσης των διοικητικών Υπηρεσιών για την εφαρμογή της 
Συνθήκης προσχώρησης της Ελλάδος στις Ευρωπαϊκές 
Κοινότητες και ρύθμισης συναφών θεσμικών και οργανω¬ 


τικών θεμάτων (ΦΕΚ 280/Α). 

β)Τουάρθρου1παρ.1,2και3τουΝ.1338/83 « Εφαρ¬ 
μογή του Κοινοτικού Δικαίου» (ΦΕΚ 34/Α'), όπως τροπο¬ 
ποιήθηκε από το άρθρο 6 του Ν. 1440/1989 «Συμμετοχή 
της Ελλάδας στο κεφάλαιο, στα αποθεματικά και στις 
προβλέψεις της Ευρωπαϊκής Τράπεζας Επενδύσεων στο 
κεφάλαιο της Ευρωπαϊκής Κοινότητας Άνθρακος και Χά- 
λυβος και του Οργανισμού ΕϋΒΑΤΟΜ» (ΦΕΚ 70/Α) το 
άρθρο 65 του Ν. 1892/1990 (ΦΕΚ 101 /Α’). 

γ) Του Καν (ΕΟΚ) 804/68 «Περί κοινής οργάνωσης στον 
τομέα του γάλακτος και των γαλ. προϊόντων». 

δ) Του Καν (ΕΟΚ) 3950/92 «Για την θέσπιση συμπλη¬ 
ρωματικής εισφοράς στον τομέα του γάλακτος και των 
γαλ. προϊόντων». 

ε) Του Καν (ΕΟΚ) 536/93 «Περί λεπτομερών κανόνων 
εφαρμογής της συμπληρωματικής εισφοράς στον τομέα 
του γάλακτος και των γαλ. προϊόντων». 

στ) Του άρθρου 29Α του Ν. 1558/85 «Κυβέρνηση και 
Κυβερνητικά Όργανα» (ΦΕΚ 134/Α'), όπως αυτό προστέ¬ 
θηκε με το άρθρο 27 του Ν. 2081/92 (ΦΕΚ 154/Α'). 

ζ) Της με αριθ. 1935/92 «Κοινή απόφαση του Πρωθυ¬ 
πουργού και του Υπουργού Εθνικής Οικονομίας «Καθορι¬ 
σμός αρμοδιοτήτων των Υφυπουργών Εθνικής Οικονο¬ 
μίας» (ΦΕΚ 726/Β'). 

η) Της με αριθ. Υ 2015/353362/1.6.93 Κοινής απόφα¬ 
σης του Πρωθυπουργού και του Υπουργού Γεωργίας 
«Ανάθεση αρμοδιοτήτων του Υπουργού Γεωργίας στους 
Υφυπουργούς Γεώργιο Απόστολο Σταύρο, Ευάγγελο 
Μπασιάκο και Ανδρέα Καραγκούνη» (ΦΕΚ 398/Β). 

2. Το γεγονός ότι από την παρούσα απόφαση δεν προ- 
καλείται δαπάνη εις βάρος του κρατικού προϋπολογισμού, 
αποφασίζουμε: 

Καθορίζουμε τη διαδικασία εφαρμογής του συστήματος 
των ποσοστώσεων και της συμπληρωματικής εισφοράς 
στον τομέα του αγελ. γάλακτος. 

Υπεύθυνος για τη διαχείριση και παρακολούθηση του 
συστήματος των ποσοστώσεων στη χώρα μας είναι ο Ελ¬ 
ληνικός Οργανισμός Γάλακτος (ΕΛΟΓ) με έδρα τη θεσ/ 
νίκη. 

Η ΔΙΔΑΓΕΠ σε συνεργασία με τη Δ/νση Ζωϊκής Παρα¬ 
γωγής & ΑΠΑ είναι υπεύθυνη για την εποπτεία σε κεντρικό 
επίπεδο εφαρμογής του συστήματος. 

Κατανομή ατομικών ποσοστώσεων 
Ο ΕΛΟΓ θα προχωρήσει στην κατανομή των ατομικών 
ποσοστώσεων λαμβάνοντας υπόψη τόσο τις παραδόσεις 

του έτους βάσης (91/92) όσο και την παρατηρηθείσα αύ¬ 
ξηση αυτών κατά το επόμενο έτος. 

Προκειμένου να αντιμετωπισθούν οι περιπτώσεις παρα¬ 
γωγών που δεν έτυχαν κατανομής ποσόστωσης ή έτυχαν 
μερικής ικανοποίησης για διαφόρους λόγους καθώς και οι 
περιπτώσεις νέων παραγωγών στα πλαίσια των αναγκών 
της χώρας, δημιουργείται εθνικό απόθεμα σύμφωνα με 
τους κοινοτ. κανονισμούς. 

Για την πρώτη εφαρμογή του μέτρου μειώνονται γραμ¬ 
μικά και για ποσοστό 15% όλες οι αυξήσεις που παρατη¬ 
ρήθηκαν το 92/93 σε σχέση με το 91 /92 καθώς και οι πο¬ 
σότητες παραγωγών που για πρώτη φορά παρέδοσαν 
γάλα το 92/93. 

Η διαχείριση του εθνικού αποθέματος διενεργείται από 
τον ΕΛΟΓ. 

Γ ια το λόγο αυτό οι ενδιαφερόμενοι παραγωγοί των πα¬ 
ραπάνω περιπτώσεων υποβάλλουν σχετική αίτηση στον 
ΕΛΟΓ. 

Κατ’ αρχήν ικανοποιούνται οι παραγωγοί εκμεταλλεύ¬ 
σεων υφισταμένων ή υπό ίδρυση, εντεταγμένων σε κοινο¬ 
τικό ή αναπτυξιακό νόμο ή υπό καθεστώς εξυγίανσης ζωι¬ 
κού κεφαλαίου. 

Στη συνέχεια και μέσα στα πλαίσια των δυνατοτήτων 
του εθνικού αποθέματος ικανοποιούνται οι αιτήσεις νέων 
παραγωγών κατά κύριο επάγγελμα αγροτών, παλινοστού- 
ντων ομογενών, βάσει και άλλων κριτηρίων που ενδεχομέ¬ 
νως θα θεσπισθούν και για μέγεθος εκμετάλλευσης παρα¬ 
γωγής 50 μέχρι 600 τόννων γάλακτος, πλην των περιοχών 
των νησιών του Αιγαίου και της Θράκης που οι ανωτέρω 
ποσότητες γίνονται 25 και 600 τον. αντίστοιχα. 

Η κατά τα ανωτέρω χορηγούμενη ποσόστωση θα είναι 
προσωρινή. Η οριστικοποίησή της θα γίνει μετά την ολο¬ 
κλήρωση της επένδυσης που πρέπει να ολοκληρωθεί 
μέσα σε δύο χρόνια. 

Έγκριση επιχειρήσεων 

Όλες οι επιχειρήσεις συλλογής αγελ. γάλακτος πρέπει 
να τύχουν προηγούμενης έγκρισης από τη Δ/νση Ζωικής 
Παραγωγής & ΑΠΑ του Υπ. Γεωργίας σε συνεργασία με 
την ΔΙΔΑΓΕΠ. 

Γ ια το λόγο αυτό υποβάλλουν σχετική αίτηση στη Δ/νση 
Ζωικής Παραγωγής & ΑΠΑ επισυνάπτοντας τα παρακάτω 
δικαιολογητικά: εγγραφή στο εμπορικό - βιομηχανικό επι¬ 
μελητήριο, αριθμό φορολογικού μητρώου, άδεια λειτουρ¬ 
γίας της επιχείρησης και δήλωση ανάληψης των υποχρέω- 
σεων σύμφωνα με τους σχετικούς κοινοτ. κανονισμούς. 

Διαχείριση - Καταλογισμός - Ελεγχοι 

Παραδόσεις 

Η παρακολούθηση των παραδόσεων γίνεται με ατομι¬ 
κές καρτέλλες που εκδίδονται από τις επιχειρήσεις συ¬ 
γκέντρωσης αγελ, γάλακτος και ενημερώνονται κατά μήνα 
παράδοσης. 

Στο τέλος του γαλ. έτους οι παραπάνω επιχειρήσεις 
υπολογίζουν την υπέρβαση αφού πρώτα προσαρμόσουν 
την συνολικά παραδοθείσα ποσότητα σε ισοδύναμο γάλα¬ 
κτος λιποπ/τος 3,61% και ενημερώνουν τον ΕΛΟΓ. 

Ο ΕΛΟΓ μετά τον συμψηφισμό σε εθνικό επίπεδο προ¬ 
χωρεί στον καταλογισμό της οφειλόμενης υπερεισφοράς 
λόγω υπέρβασης της εθνικής ποσόστωσης αναλογικά σ’ 
όλους τους παραγωγούς που υπερέβησαν την ποσόστωσή 
τους και ενημερώνει τις αντίστοιχες επιχειρήσεις που εί¬ 
ναι και υπεύθυνες για την είσπραξή της. 

Η καταβολή της οφειλόμενης υπερεισφοράς γίνεται σε 


λογαριασμό του Υπ. Γεωργίας που τηρείται στην ΑΤΕ - Κε¬ 
ντρικό για το σκοπό αυτό. 

Γ ια όλους τους απαραίτητους ελέγχους υπεύθυνος εί¬ 
ναι ο ΕΛΟΓ σε συνεργασία με την οικεία'Δ/νση Γ εωργίας. 
Κυρίως ελέγχεται η ακρίβεια των στοιχείων των καρτελ- 
λών με την παράλληλη εξέταση όλων των εμπορικών εγ¬ 
γράφων και λογιστικής και ιδιαίτερα του ισοζυγίου εισκόμι- 
σης αγελ. γάλακτος και παραγωγής γαλ. προϊόντων. 

Μεταβίβαση ποσόστωσης. 

Η ποσόστωση μιας εκμετάλλευσης μπορεί να μεταβιβα- 
σθεί σύμφωνα με τα διαλαμβανόμενα στους σχετιούς κοι¬ 
νοτικούς κανονισμούς. 

Ωστόσο επιτρέπεται η μεταφορά ποσόστωσης μεταξύ 
παραγωγών χωρίς μεταφορά αντίστοιχων γαιών και εγκα¬ 
ταστάσεων εντός των γεωγραφικών ορίων των παρακάτω 
περιοχών, στις οποίες παρατηρούνται ραγδαίες διαρθρω¬ 
τικές αλλαγές σε επίπεδο εκμ/σης και προς το σκοπό βελ¬ 
τίωσης διάρθρωσης γαλακτοπαραγωγής. 

- Θράκη 

- Μακεδονία 


- Στερεά Ελλάδα και Εύβοια 

- Νήσου Αιγαίου. 

Η παραπάνω μεταφορά δεν μπορεί να αφορά ποσότη¬ 
τες μικρότερες των 5 τόννων. 

Οι ενδιαφερόμενοι πρέπει να υποβάλλουν σχετική αί¬ 
τηση στον ΕΛΟΓ προσκομίζοντας κυρωμένο αντίγραφο 
της σχετικής πράξης. 

Απ’ ευθείας πωλήσεις 

Χορηγούνται ατομικές ποσοστώσεις απ’ ευθείας πωλή- 
σεων σε παραγωγούς περιοχών της χώρας στις οποίες δεν 
απαγορεύεται παρόμοια διάθεση βάσει των ισχυουσών 
αστυκτηνιατρικών κλπ. διατάξεων. 

Η χορήγηση των ποσοστώσεων γίνεται από τον ΕΛΟΓ 
βάσει των στοιχείων των αιτήσεων που υποβλήθηκαν στις 
Υπηρεσίες του Υπ. Γεωργίας στα πλαίσια της 176124/ 
10.4.92 εγκυκλίου του Υπ. Γεωργίας. 

Ο παραγωγός απ’ ευθείας πωλήσεων είναι υποχρεωμέ¬ 
νος για την καταχώρηση σε θεωρημένο από τη Δ/νση Γ ε¬ 
ωργίας βιβλίο όλων των ποσοτήτων που πωλήθηκαν κατά 
τη διάρκεια του γαλ. έτους. 

Ο ΕΛΟΓ και ύστερα από ενημέρωσή του από τις Δ/νσεις 
Γ εωργίας προχωρεί στον συμψηφισμό σε εθνικό επίπεδο 
και καταλογισμό της οφειλόμενης υπερεισφοράς λόγω 
υπέρβασης της εθνικής ποσόστωσης, αναλογικά σ’ όλους 
τους παραγωγούς που υπερέβησαν την ποσόστωσή τους. 

Η καταβολή της οφειλόμενης υπερεισφοράς γίνεται σε 
λογαριασμό του Υπ. Γ εωργίας που τηρείται στην ΑΤΕ - Κε¬ 
ντρικό για το σκοπό αυτό. 

Οι έλεγχοι πραγματοποιούνται από τον ΕΛΟΓ σε συνερ¬ 
γασία με την οικεία Δ/νση Γεωργίας, είναι επιτόπιοι στις 
εκμεταλλεύσεις των παραγωγών και συνίστανται στην 
εξακρίβωση της ακρίβειας των στοιχείων τόυ βιβλίου με 
την εξέταση των αντίστοιχων παραστατικών. 

Λοιπές διατάξεις: 

Οι λεπτομέρειες εφαρμογής που θα προκύψουν και οι 
οποίες δεν καλύπτονται από τις διατάξεις της παρούσας 
θα αντιμετωπισθούν με έκδοση άλλων αποφάσεων ή και 
εγκυκλίων. 

Με την έκδοση της παρούσας η 339187/14.7.86 κοινή 
απόφαση Υπουργών Εθνικής Οικονομίας και Γεωργίας 
παύει να ισχύει. 


Θεσσαλία 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 30 Ιουνίου 1993 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΓΕΩΡΓΙΑΣ 

Κ. ΔΟΥΣΗΣ Ε. ΜΠΑΣΙΑΚΟΣ 

-φ- 

Αριθ. 188573 (2) 

Εφαρμογή προγράμματος βελτίωσης ποιότητας γάλακτος 
Καν (ΕΟΚ) 619/93. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 22 παρ. 3 του Ν. 992/1979 «περί οργά¬ 
νωσης των διοικητικών Υπηρεσιών για την εφαρμογή της 
Συνθήκης προσχώρησης της Ελλάδος στις Ευρωπαϊκές 
Κοινότητες και ρύθμισης συναφών θεσμικών και οργανω¬ 
τικών θεμάτων (ΦΕΚ 280/Α). 

β) Του άρθρου 1 παρ. 1,2 και 3 του Ν. 1338/83 «Εφαρ¬ 
μογή του Κοινοτικού Δικαίου» (ΦΕΚ 34/Α'), όπως τροπο¬ 
ποιήθηκε από το άρθρο 6 του Ν. 1440/1989 «Συμμετοχή 
της Ελλάδας στο κεφάλαιο, στα αποθεματικά και στις 
προβλέψεις της Ευρωπαϊκής Τράπεζας Επενδύσεων στο 
κεφάλαιο της Ευρωπαϊκής Κοινότητας Άνθρακος και Χά- 
λυβος και του Οργανισμού ΕΙΙΒΑΤΟΜ» (ΦΕΚ 70/Α') το 
άρθρο 65 του Ν. 1892/1990 (ΦΕΚ 101/Α ). 

γ) Του Καν (ΕΟΚ) 804/68 «Περί κοινής οργάνωσης στον 
τομέα του γάλακτος και των γαλ. προϊόντων». 

δ) Του Καν (ΕΟΚ) 1079/77 «περί εισφοράς συν/τας και 
μέτρων προς διεύρυνση των αγορών στον τομέα του γάλα¬ 
κτος και των γαλ. προϊόντων» όπως τροποποιήθηκε από 
τον Καν (ΕΟΚ) 1374/1992. 

ε) Του Καν (ΕΟΚ) 619/93 «Για τη βελτίωση της.ποιότη- 
τας του γάλακτος στην Κοινότητα». 

στ) Της με αριθμ. 92/46 οδηγίας του Συμβουλίου «Για 
την θέσπιση των υγειονομικών κανόνων για την παραγωγή 
και εμπορία νωπού γάλακτος, θερμικά επεξεργασμένου 
γάλακτος και γαλ. προϊόντων». 

ζ) Του άρθρου 29Α του Ν. 1558/85 «Κυβέρνηση και κυ¬ 
βερνητικά όργανα» (ΦΕΚ 134/Α'), όπως αυτό προστέθηκε 
με το άρθρο 27 του Ν. 2081/92 (ΦΕΚ 154/Α - ). 

η) Της με αριθ. 1935/92 Κοινή απόφαση του Πρωθυ¬ 
πουργού και του Υπουργού Εθνικής Οικονομίας «Καθορι¬ 
σμός αρμοδιοτήτων των Υφυπουργών Εθνικής Οικονο¬ 
μίας» (ΦΕΚ 726/Β ). 

θ) Της με αριθ. Υ 2015/353362/1.6.93 Κοινής απόφα¬ 
σης του Πρωθυπουργού και του Υπουργού Γεωργίας 
«Ανάθεση αρμοδιοτήτων του Υπουργού Γεωργίας στους 
Υφυπουργούς Γεωργίας Απόστολο Σταύρο, Ευάγγελο 
Μπασιάκο και Ανδρέα Καραγκούνη» (ΦΕΚ 398/Β ). 

2. Το γεγονός ότι από την παρούσα απόφαση δεν προ- 
καλείται δαπάνη εις βάρος του κρατικού προϋπολογισμού, 
αποφασίζουμε: 

Καθορίζουμε τις ενισχυόμενες δραστηριότητες, τους 
δικαιούχους και τα κριτήρια επιλογής των, το ύψος της οί¬ 
κον. ενίσχυσης, τους ελέγχους και τον τρόπο καταβολής 
της οικον. ενίσχυσης, για την εφαρμογή προγράμματος 
για την βελτίωση της ποιότητας του γάλακτος, σύμφωνα 
με τον Καν (ΕΟΚ) 619/93. 


1. Ενισχυόμενες δραστηριότητες 

α) αγορά και εγκατάσταση δεξαμενών πρόψυξης 
β) αγορά βυτίων μεταφοράς γάλακτος αποκλειστικά για 
μονάδες επεξεργασίας αιγοπροβείου γάλακτος τουλάχι¬ 
στον 500 τόννων το χρόνο 

γ) αγορά και εγκατάσταση αμελκτικών μηχανών και μό¬ 
νον όσον αφορά κτηνοτροφικές μονάδες μεγέθους του¬ 
λάχιστον 20 αγελάδων γαλ/γής ή 150 αιγοπροβάτων. Τα 
ανωτέρω όρια δεν ισχύουν για τα νησιά του Αιγαίου και της 
Θράκης 

δ) εξοπλισμός χημείων μονάδων επεξεργασίας γάλα¬ 
κτος σε περιοχές που δεν προβλέπεται να εξυπηρετηθούν 
από Διεπαγγελματικά Εργαστήρια. 

ε) χρηματοδότηση Εθνικών Εργαστ. αναφοράς (άρθρ. 
27 Κεφ. IV της οδηγ. 92/46 του Συμβουλίου. 

2. Ύψος οικον. ενίσχυσης 

Τό ύψος της κοινοτικής χρηματοδότησης ανέρχεται στο 
70% των εγκεκριμένων δαπανών των παραπάνω δραστη¬ 
ριοτήτων. 

3. Δικαιούχοι 

Μεμονωμένοι παραγωγοί ή Οργανώσεις Παραγωγών, 
βιοτέχνες - βιομηχανίες επεξεργασίας γάλακτος που δια¬ 
θέτουν τις κατάλληλες εγγυήσεις και εμπειρία για την 
εκτέλεση του έργου. Οι μεμονωμένοι παραγωγοί υποβάλ¬ 
λουν τις αιτήσεις τους και μέσω των βιομηχανιών - βιοτε¬ 
χνιών στις οποίες θα παραδίδουν το γάλα. 

4. Υποβολή και αξιολόγηση προτάσεων 

Όλες οι προτάσεις των παραπάνω δικαιούχων που πρέ¬ 
πει να είναι λεπτομερείς και πλήρεις και που υποβλήθηκαν 
στην ΔΙΔΑΓΕΠ μέσω της ΚΤΗΝΟΤΡΟΦΙΚΗΣ ΣΥΝ ΠΕ σύμ¬ 
φωνα με τον σχετικό κοινοτικό κανονισμό, αξιολογούνται 
από τη ΔΙΔΑΓΕΠ - Τμ. Ζωικών Προϊόντων σε συνεργασία 
με τη Δ/νση Ζωικής Παραγωγής & ΑΠΑ - Τμήμα Γάλακτος, 
σύμφωνα με τα παρακάτω κριτήρια αξιολόγησης. 
Κριτήρια αξιολόγησης 

Κατά την αξιολόγηση των προτάσεων που θα γίνει από 
τη ΔΙΔΑΓΕΠ σε συνεργασία με τη Δ/νση Ζωικής Παραγω¬ 
γής & ΑΠΑ θα ληφθούν υπόψη τα παρακάτω κριτήρια: 

α) ικανοποίηση των ενισχυομένων δραστηριοτήτων 
κατά τη σειρά που έχουν τεθεί στο οικείο κεφάλαιο της 
παρούσας 

β) το ποσοστό κάλυψης σε δεξαμενές πρόψυξης αρχί¬ 
ζοντας την ικανοποίηση από το μικρότερο ποσοστό 
γ) η πρόταση πρέπει να είναι πλήρης και σύμφωνη με τις 
διατάξεις του Καν (ΕΟΚ) 619/93 και των κριτηρίων διαχεί¬ 
ρισης 

δ) δίνεται προτεραιότητα στους νέους δικαιούχους 
ε) πρέπει να υπάρχει συσχέτιση των ενισχυομένων δρα¬ 
στηριοτήτων και του μεγέθους της επιχείρησης (εισκό- 
μιση και επεξεργασία τουλάχιστον 500 τον. γάλ. ετησίως) 
στ) τα στοιχεία της δραστηριότητας που επιλέγονται για 
χρηματοδότηση δεν πρέπει να έχουν ενισχυθεί στα πλαί¬ 
σια άλλων προγραμμάτων (Καν (ΕΟΚ) 1931 /88, Καν. 866/ 
90, ΙΝΤΕΒΕΟ κ.λπ.) 

ζ) ορθή περάτωση του έργου που αναλήφθηκε στα 
πλαίσια άλλων σχετικών κανονισμών. 

5. Σύναψη συμβάσεων 

Μετά την τελική έγκριση των προτάσεων από την Επι¬ 
τροπή σύμφωνα με τις διατάξεις του σχετικού κανονισμού 
η ΔΙΔΑΓΕΠ συνάπτει με τους δικαιούχους σχετικές συμ¬ 
βάσεις. Γ ια τη σύναψη κάθε σύμβασης απαιτείται προη¬ 
γουμένως η κατάθεση στη ΔΙΔΑΓΕΠ εγγύησης ίσης προς 

το 15% του ποσού της κοινοτικής χρηματοδότησης. 

Οι ενέργειες που αναλαμβάνονται στα πλαίσια των συμ¬ 
βάσεων και χρηματοδοτούνται σύμφωνα με τις διατάξεις 
του Καν (ΕΟΚ) 619/93) εκτελούνται μέσα σε δύο χρόνια 
από την υπογραφή της σύμβασης και όχι πέραν της 
31.12.95. Η ΔΙΔΑΓΕΠ μπορεί να χορηγήσει παράταση 
εκτέλεσης της σύμβασης μέχρι έξι μήνες ύστερα από την 
υποβολή εκ μέρους του ενδιαφερομένου αιτιολογημένης 
αίτησης ότι συνεπεία εξαιρετικών περιστάσεων για τις 
οποίες δεν ευθύνεται δεν είναι σε θέση να τηρήσει την 
προβλεφθείσα προθεσμία σύμβασης. 

6. Καταβολή της οικονομικής ενίσχυσης. 

Η οικονομική ενίσχυση προκαταβάλλεται στον δι¬ 
καιούχο στο σύνολό της μετά την υπογραφή της σχετικής 
σύμβασης. 

Για την καταβολή της ο ενδιαφερόμενος υποβάλλει στη 
ΔΙΔΑΓΕΠ εγγυητική επιστολή ύψους 120% της κοινοτικής 
χρηματοδότησης και σχετική προς τούτο αίτηση. 

7. Ελεγχοι - Αποδέσμευση εγγυητικών 

Οι έλεγχοι που είναι επιτόπιοι πραγματοποιούνται από 
δύο τουλάχιστον υπαλλήλους της Δ/νσης Γεωργίας στους 
οποίους απαραίτητα συμμετέχει και οικονομικός υπάλλη¬ 
λος της Δ/νσης Γ εωργίας. 

Συμπληρωματικά ισχύουν τα παρακάτω: 

Πραγματοποιούνται δύο τουλάχιστον τεχνικοί έλεγχοι 
κατά την διάρκεια ισχύος της σύμβασης που πιστοποιούν 
κατά πόσο τηρήθηκαν οι όροι της σύμβασης. Ιδιαίτερη ση¬ 
μασία θα δίνεται στην ταυτότητα των περιουσιακών στοι¬ 
χείων που αποκτώνται στα πλαίσια του Καν (ΕΟΚ) 619/93 
και αποτελούν αντικείμενο της σύμβασης. 

Κατά τον οικονομικό έλεγχο που θα πραγματοποιείται 
με την ολοκλήρωση των όρων της σύμβασης ελέγχονται 
αφ’ ενός τα τιμολόγια αγοράς των περιουσιακών στοιχείων 
που αποτελούν αντικείμενο οικον. ενίσχυσης με καθαρή 
αξία (χωρίς ΦΠΑ) και αφ' ετέρου κατά πόσο ο ενδιαφερό¬ 
μενος κατέβαλε τη δική του συνεισφορά. 

Κατά τη σύνταξη του πρακτικού τεχνικού και οικονομι¬ 
κού ελέγχου θα δίνεται ιδιαίτερη προσοχή και θα αναφέ- 
ρονται: 

- ο κοινοτικός κανονισμός και ο αριθ. της σύμβασης 

- η περίδος ολοκλήρωσης των όρων της σύμβασης 

- το συμβιβάσιμο των ενεργειών που ανελήφθησαν με 
τις διατάξεις της σύμβασης 

- εάν ο ενδιαφερόμενος κατέβαλε την συνεισφορά του 
και το ύψος αυτής 

- η συσχέτιση των στοιχείων των δύο ελέγχων (τεχνικού 
και οικονομικού). 

Η αποδέσμευση των δύο εγγυητικών που κατέθεσε 1 ο 
ενδιαφερόμενος στη ΔΙΔΑΓΕΠ, τόσο του 15% για την 
καλή εκτέλεση της σύμβασης όσο και του 120% για τη 
λήψη της οικον. ενίσχυσης γίνεται με τα παρακάτω δικαιο- 
λογητικά που πρέπει να βρίσκονται στη διάθεση της ΔΙΔΑ- 
ΓΕΠ: 

α) σχετική αίτηση του ενδιαφερομένου στην οποία δη¬ 
λώνει ότι εκπλήρωσε τους όρους της σύμβασης 

β) έκθεση τεχνικού και οικονομικού ελέγχου 

γ) λεπτομερής έκθεση εκτέλεσης των όρων της σύμβα¬ 
σης που υποβάλλει ο ενδιαφερόμενος. Η έκθεση αυτή 
αναφέρεται κυρίως στη χρησιμοποίηση της χορηγηθείσας 
κοινοτικής ενίσχυσης και για τα αναμενόμενα αποτελέ¬ 
σματα, και υποβάλλεται μέσα σε τέσσερις (4) μήνες από 
τη λήξη ισχύος της σύμβασης. 


Σε περίπτωση μη εκτέλεσης των όρων της σύμβασης οι 
εγγυήσεις καταπίπτουν σύμφωνα με τα διαλαμβανόμενα 
στα σχετικά άρθρα της σύμβασης. 

Εάν η έκθεση που αναφέρεται στο (γ) σημείο παραπάνω 
υποβάλλεται μετά τους τέσσερις (4) μήνες από τη λήξη 
ισχύος της σύμβασης, ισχύουν τα διαλαμβανόμενα στο άρ¬ 
θρο 8 του Καν( ΕΟΚ) 619/93 (παρακράτηση 10% της οί¬ 
κον. ενίσχυσης για κάθε μήνα καθυστέρησης). 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 28 Ιουνίου 1993 

01 ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΓΕΩΡΓΙΑΣ 

Κ. ΔΟΥΣΗΣ Ε. ΜΠΑΣΙΑΚΟΣ 

-♦- 

Αριθ. Υ4α/3088 (3) 

Συμπλήρωση και τροποποίηση του Οργανισμού του Νο¬ 
μαρχιακού Γενικού Νοσοκομείου Τρικάλων. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 56 του Ν. 2071/92 (ΦΕΚ 
123/Α/92). 

2. Τις διατάξεις του Π. Δ/τος 87/86 «Ενιαίο πλαίσιο Ορ¬ 
γάνωσης των Νοσ/μείων (ΦΕΚ 32/Α/86). 

3. Την απόφαση του Πρωθυπουργού και του Υπουργού 
Οικονομικών Υ. 2009/20.5.93 (ΦΕΚ 365/Β/93) «Ανά¬ 
θεση αρμοδιοτήτων Υπουργού Οικονομικών στους Υφυ¬ 
πουργούς». 

4. Την αρ. Υ 1938/11.12.92 απόφαση του Πρωθυπουρ¬ 

γού και του Υπουργού Υγείας, Πρόνοιας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Υγείας.» (ΦΕΚ 727/Β/92) και 

5. Την απόφαση 134/6/29.3.93 του Δ.Σ. του Νοσοκο¬ 
μείου, αποφασίζουμε: 

Η αρ. Α3β/οικ. 14132/8.8.86 απόφαση «ανανόρφωση 
του Οργανισμού του Γενικού Νοσοκομείου Τρικάλων 
(ΦΕΚ 640/Β/30.9.86) που τροποποιήθηκε με την Α3β/ 
8237/24.10.88 (ΦΕΚ 802/τ. Β72.11.92) τροποποιείται 
ως κατωτέρω: 

Αρθρο Μόνο 

1. Στο άρθρο 3 «Στελέχωση Διοικητικής Υπηρεσίας» και 
στις κατηγορίες Β ΤΕ και Γ'ΔΕ μεταφέρονται κενές οργα¬ 
νικές θέσεις κλάδων ΤΕ σε κλάδους ΔΕ και οι θέσεις των 
κλάδων αυτών ορίζονται ως εξής: 

Κλάδος ΤΕ Ιατρικών Εργαστηρίων (Τεχνολόγων) 

Οκτώ (8) θέσεις. 

Κλάδος ΤΕ Ραδιολογίας - Ακτινολογίας (χειριστών - εμ- 
φανιστών) 

Έντεκα (11) θέσεις. 

Κλάδος ΔΕ Παρασκευαστών 
Εννέα (9) θέσεις 

Κλάδος ΔΕ Χειριστών (εμφανιστών - χειριστών) 

Οκτώ (8) θέσεις 

Οι δύο θέσεις του Κλάδου αυτού πληρούνται κατά τον 
αριθμό που δεν πληρούνται λόγω έλλειψης υποψηφίων οι 
δύο (2) θέσεις του Κλάδου ΤΕ Ραδιολογίας - Ακτινολογίας 
(χειριστών - εμφανιστών). 

Κατά τα λοιπά ισχύουν οι ανωτέρω αναφερόμενες και 
τροποποιούμενες με την παρούσα αποφάσεις μας. 

2. Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού προϋπολογισμού γιατί 
μεταφέρονται σε άλλους κλάδους κενές οργανικές θέ¬ 
σεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 1993 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠ. ΟΙΚΟΝΟΜΙΚΟΝ 

Σ. ΚΟΥΒΕΛΑΣ Κ. ΓΙΑΤΡΑΚΟΣ 

ΥΦΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΟΝ ΑΣΦΑΛΙΣΕΩΝ 

Ν. ΑΝΑΣΤΑΣΟΠΟΥΛΟΣ 
-«- 

Αριθ. Υ4α/οικ,8415 (4) 

Τροποποίηση του Οργανισμού του Νοσοκομείου Παίδων 

Αθηνών «ΠΑΝΑΓΙΩΤΟΥ ΚΑΙ ΑΓΛΑΪΑΣ ΚΥΡΙΑΚΟΥ». 1 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. του άρθρου 56 του Ν. 2071/92 «Εκσυγχρονισμός και 
Οργάνωση του Συστήματος Υγείας». 

β. του Π. Δ/τος 87/86 «Ενιαίο πλαίσιο Οργάνωσης των 
Νοσ/μείων (ΦΕΚ 32/Α/86). 

2. Την Υπουργική απόφαση Α3β/οικ.14125/15.1.1987 
(ΦΕΚ 20/Β/87) Αναμόρφωση του Οργανισμού του Νοσο¬ 
κομείου Παίδων Αθηνών «ΠΑΝΑΓΙΩΤΟΥ ΚΑΙ ΑΓΛΑΪΑΣ 
ΚΥΡΙΑΚΟΥ». 

3. Την αριθ. Υ. 2009/20.5.93 (ΦΕΚ 365/Β/93) από¬ 
φαση του Πρωθυπουργού και Υπουργού Οικονομικών 
«Ανάθεση αρμοδιοτήτων στους Υφυπουργούς». 

4. Την αρ. Υ 1938/9.12.92 (ΦΕΚ 727/11.12.92 Β) 
Κοινή απόφαση του Πρωθυπουργού και Υπουργού Υγείας, 
Πρόνοιας και Κοινωνικών Ασφαλίσεων. 

5. Το γεγονός ότι η Μονάδα Τεχνητού Νεφρού του Νο¬ 
σοκομείου Παίδων Αθηνών «ΠΑΝΑΓΙΩΤΟΥ ΚΑΙ ΑΓΛΑΪΑΣ 
ΚΥΡΙΑΚΟΥ» οργανώθηκε και λειτούργησε υπό την Επο- 
πτεία και την ευθύνη της Β' Πανεπιστημιακής Παιδιατρι¬ 
κής Κλινικής, αποφασίζουμε: 

Άρθρο 1 

1. Η Μονάδα τεχνητού Νεφρού του Νοσοκομείου Παί¬ 
δων Αθηνών «ΠΑΝΑΓΙΩΤΟΥ ΚΑΙ ΑΓΛΑΪΑΣ ΚΥΡΙΑΚΟΥ» 
που προβλώπεται στον Οργανισμό του Νοσοκομείου, 
όπως αναμορφώθηκε με την Υπουργική Απόφαση Α3β/ 
οικ. 14125/87 (ΦΕΚ 20/15.1.87 τ. Β') εφεξής θα λει¬ 
τουργεί υπό την επιστημονική και διοικητική ευθύνη της Β' 
Πανεπιστημιακής Παιδιατρικής Κλινικής του Παν/μίου 
Αθηνών, δεδομένου ότι δεν έχει καλυφθεί η θέση του 
Διευθυντού της Μονάδας. 

Η ρύθμιση αυτή σκοπεί στον καλλίτερο συντονισμό της 
παρακολούθησης και περίθαλψης των ασθενών και πα¬ 


ράλληλα στην εντατικοποίηση του ρυθμού των μεταμο¬ 
σχεύσεων. 

Άρθρο 2 
Κάλυψη δαπάνης 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Νοσοκομείου 
Παίδων Αθηνών «Παν. και Α. Κυριάκού». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Αυγούστου 1993 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠ. ΟΙΚΟΝΟΜΙΚΟΝ 

Σ. ΚΟΥΒΕΛΑΣ Κ. ΓΙΑΤΡΑΚΟΣ 

ΥΦΥΠΟΥΡΓΟΣ ΥΓΕΙΑΣ ΠΡΟΝΟΙΑΣ ΚΑΙ 
ΚΟΙΝΩΝΙΚΟΝ ΑΣΦΑΛΙΣΕΩΝ 

Ν. ΑΝΑΣΤΑΣΟΠΟΥΛΟΣ 
-♦- 

Αριθ. Υ7/4153 (5) 

Χορήγηση της ειδικότητας της Χειρουργικής και Παιδια¬ 
τρικής Νοσηλευτικής από το Π. Π. Γεν. Νοσ/μείο Ηρα¬ 
κλείου Κρήτης. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το άρθρο 5 του Ν. 1579/85 «Ρυθμίσεις για την εφαρ¬ 
μογή και ανάπτυξη του Εθνικού Συστήματος Υγείας και 
άλλες διατάξεις». 

2. Την αρ. Α4/203/88 Υπουργική Απόφαση «Καθορι¬ 
σμός όρων και προϋποθέσεων για την χορήγηση τίτλου Ει¬ 
δικού Νοσηλευτή». 

3. Τις υπ’ αριθ. Α4β/4844/88 και Α4β/4635/89 Υπουρ¬ 
γικές Αποφάσεις. 

4. Την αρ. 24/15.7.93 της 101ης Γνωμοδότησης της 
Ολομέλειας του Κεντρικού Συμβουλίου Υγείας. 

5. Την αρ. Υ. 1938/9.12.92 Κοινή Απόφαση Πρωθυ¬ 
πουργού και Υπουργού Υγείας, Πρόνοιας και Κοινωνικών 
Ασφαλίσεων, «Ανάθεση αρμοδιοτήτων στους Υφυπουρ¬ 
γούς Υγείας, Πρόνοιας και Κοινωνικών Ασφαλίσεων 
κ.λ.π.» (ΦΕΚ 727/11.12.92 Β'), αποφασίζουμε: 

Ορίζουμε όπως το Περ. Παν/κό Γ εν. Νοσ. Ηρακλείου 
Κρήτης, χορηγεί την ειδικότητα της Χειρουργικής και Παι¬ 
διατρικής Νοσηλευτικής. 

Η απόφαση, αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Αυγούστου 1993 

Ο ΥΦΥΠΟΥΡΓΟΣ 

ΝΙΚ. ΑΝΑΣΤΑΣΟΠΟΥλΟΣ 

Αριθ. ΥΠΠΟ/ΔΙΛΑΠ/Γ/1979/40160 (6) 

Χαρακτηρισμός ως ιστορικών διατηρητέων μνημείων των 
κλιμάκων επί των οδών Αγ. Νικολάου, Γεροκωστοπού- 
λου, Πατρέως και Τριών Ναυάρχων στην Πάτρα. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Ν. 1558/85 «περί Κυβέρνησης και Κυβερνητικών 
Οργάνων», που δημοσιεϋθηκε στο ΦΕΚ 137/τ. Α7 

26.7.85. 

β) του άρθρου 52 του Ν. 5351/1932 «περί Αρχαιοτή¬ 
των». 

γ) του Ν. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830». 

δ) του Π.Δ. 941/77 «περί Οργανισμού του ΥΠΠΕ». 
ε) του Ν. 1943/91 «περί εκσυγχρονισμού της οργάνω¬ 
σης και λειτουργίας της Δημόσιας Διοίκησης, αναβάθμιση 
του προσωπικού της και άλλες συναφείς διατάξεις που 
δημοσιεύθηκε το ΦΕΚ 50/τ. Α'/11.4.91. 

2. Την απόφαση Υ 1968/8.1.93 «περί ανάθεσης αρμο¬ 
διοτήτων στην Υφυπουργό Πολιτισμού Καλλιόπη Α. 
Μπουρδάρα η οποία δημοσιεύθηκε στο ΦΕΚ 3/8/ 
11.1.93. 

3. Την Διϋπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου» (ΦΕΚ 210/τ. Β724.3.92). 

4. Το Π.Δ. 161/26.4.84 (ΦΕΚ 54/τ. Α730.4.84) «περί 
ανακατανομής αρμοδιοτήτων των Υπουργείων ΥΠΠΕ - 
ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων με αριθμό 14/20.5.93, αποφα¬ 
σίζουμε: 

Χαρακτηρίζουμε ως ιστορικά διατηρητέα μνημεία, που 
χρειάζονται ειδική κρατική προστασία σύμφωνα με τις δια¬ 
τάξεις του Ν. 1469/50 τις κλίμακες επί των οδών Αγ. Νι¬ 
κολάου, Γεροκωστοπούλου, Πατρέως και Τριών Ναυάρ¬ 
χων στην Πάτρα, διότι αποτελούν στοιχεία δημιουργίας 
του πολεοδομικού ιστού της πόλης και μαρτυρίες της 
ιστορικής εξέλιξης της Πάτρας, όπως και σημείο αναφο¬ 
ράς των κατοίκων της περιοχής. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 4 Αυγούστου 1993 

Η ΥΦΥΠΟΥΡΓΟΣ 

ΚΑΛΛΙΟΠΗ Α. ΜΠΟΥΡΔΑΡΑ 

-φ- 

Αριθ. ΥΠΠΟ/ΔΙΛΑΠ/Γ/1529/40601 (7) 

Χαρακτηρισμός ως ιστορικού διατηρητέου μνημείου του 
κτιρίου ιδιοκτ. Γ. Πατσουρίκα στο Λιτόχωρο Πιερίας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Ν. 1558/85 «περί Κυβέρνησης και Κυβερνητικών 
Οργάνων», που δημοσιεύθηκε στο ΦΕΚ 137/τ. Α7 

26.7.85. 


β) του άρθρου 52 του Ν. 5351/1932 «περί Αρχαιοτή¬ 
των». 

γ) του Ν. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830». 

δ) του Π.Δ. 941/77 «περί Οργανισμού του ΥΠΠΕ». 
ε) του Ν. 1943/91 «περί εκσυγχρονισμού της οργάνω¬ 
σης και λειτουργίας της Δημόσιας Διοίκησης, αναβάθμιση 
του προσωπικού της και άλλες συναφείς διατάξεις που 
δημοσιεύθηκε το ΦΕΚ 50/τ. Α711.4.91. 

2. Την Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου» (ΦΕΚ 210/τ. Β /24.3.92). 

3. Το Π.Δ. 161/26.4.84 (ΦΕΚ 54/τ. Α /30.4.84) «περί 
ανακατανομής αρμοδιοτήτων των Υπουργείων ΥΠΠΕ - 
ΥΧΟΠ». 

4. Τα στοιχεία του φακέλου. 

5. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων με αριθμό 10/1.4.93, 

6. Την υπ’ αρ. Υ.1968/8.1.93 κοινή απόφαση του Πρω¬ 

θυπουργού και της Υπουργού Πολιτισμού, για τη μεταβί¬ 
βαση αρμοδιοτήτων, αποφασίζουμε: ( 

Χαρακτηρίζουμε ως ιστορικό διατηρητέο μνημείο το 
κτίριο ιδιοκτησίας Γ. Πατσουρίκα μαζί με τον περιβάλλο¬ 
ντα χώρο του (αυλή) στα όρια της ιδιοκτησίας του, στο Λι¬ 
τόχωρο Πιερίας διότι αποτελεί αντιπροσωπευτικό δείγμα 
σπιτιού του Λιτόχωρου, απαραίτητο για την μελέτη της 
ιστορίας της αρχιτεκτονικής συνδεδεμένο με τις μνήμες 
των κατοίκων της περιοχής, ευρισκόμενο μέσα στον ιστο¬ 
ρικό πυρήνα της πόλης. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 3 Αυγούστου 1993 

Η ΥΦΥΠΟΥΡΓΟΣ 

ΚΑΛΛΙΟΠΗ Α. ΜΠΟΥΡΔΑΡΑ 
-♦- 

Αριθ. ΥΠΠΟ/ΔΙΛΑΠ/Γ/1526/40604 (8) 

Χαρακτηρισμός ως ιστορικού διατηρητέου μνημείου του 
κτιρίου ιδιοκτησίας Νικ. Μακρή και Χρυσ. Κουτσοκώ- 
στα στην οδό Σωτηριάδου 34 στην Πάτρα. 

Η ΥΠΟΥΡΓΟΣ ΠΟΛΙΤΙΣΜΟΥ 
Έχοντας υπόψη: ( 

1. Τις διατάξεις: 

α) του Ν. 1558/85 «περί Κυβέρνησης και Κυβερνητικών 
Οργάνων», που δημοσιεύθηκε στο ΦΕΚ 137/τ. Α7 

26.7.85. 

β) του άρθρου 52 του Ν. 5351/1932 «περί Αρχαιοτή¬ 
των». 

γ) του Ν. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830». 

δ) του Π.Δ. 941/77 «περί Οργανισμού του ΥΠΠΕ». 
ε) του Ν. 1943/91 «περί εκσυγχρονισμού της οργάνω¬ 
σης και λειτουργίας της Δημόσιας Διοίκησης, αναβάθμιση 
του προσωπικού της και άλλες συναφείς διατάξεις που 
δημοσιεύθηκε το ΦΕΚ 50/τ. Α711.4.91. 

2. Τηναπόφαση Υ 1968/8.1.93 «περί ανάθεσης αρμο¬ 
διοτήτων στην Υφυπουργό Πολιτισμού Καλλιόπη Α. 
Μπουρδάρα η οποία δημοσιεύθηκε στο ΦΕΚ 3/Β7 
11.1.93. 

3. Την Διϋπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου» (ΦΕΚ 210/τ. Β724.3.92). 

4. Το Π.Δ. 161/26.4.84 (ΦΕΚ 54/τ. Α730.4.84) «περί 
ανακατανομής αρμοδιοτήτων των Υπουργείων ΥΠΠΕ - 
ΥΧΟΠ». 

5. Όλα τα στοιχεία του φακέλου. 

5. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων με αριθμό 10/1.4.93, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο σύμ¬ 
φωνα με τις διατάξεις του Ν. 1469/50, το κτίριο ιδιοκτη¬ 
σίας Νικ. Μακρή και Χρυσ. Κουτσοκώστα στην οδό Σωτη- 
ριάδου 34 στην Πάτρα, διότι αποτελεί αξιόλογο δείγμα 
αστικής κατοικίας, νεοκλασσικής τυπολογίας των αρχών 
του αιώνα, αντιπροσωπευτικό και σημαντικό για την με¬ 
λέτη της ιστορίας της αρχιτεκτονικής. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 3 Αυγούστου 1993 

Η ΥΦΥΠΟΥΡΓΟΣ 

ΚΑΛΛΙΟΠΗ Α. ΜΠΟΥΡΔΑΡΑ 
-♦- 

Αριθ. ΥΠΠΟ/ΔΙΛΑΠ/Γ/1716/40569 (9) 

Χαρακτηρισμός ως ιστορικού διατηρητέου μνημείου του 
παλαιού Νερόμυλου στην Κοινότητα Κοσκινά Ν. 
Ηλείας, ιδ. Π. Παπαπέτρου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Ν. 1558/85 «περί Κυβέρνησης και Κυβερνητικών 
Οργάνων», που δημοσιεύθηκε στο ΦΕΚ 137/τ. Α7 
26.7.85. 


β) του άρθρου 52 του Ν. 5351/1932 «περί Αρχαιοτή¬ 
των». 

γ) του Ν. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830». 

δ) του Π.Δ. 941/77 «περί Οργανισμού του ΥΠΠΕ». 

ε) του Ν. 1943/91 «περί εκσυγχρονισμού της οργάνω¬ 
σης και λειτουργίας της Δημόσιας Διοίκησης, αναβάθμιση 
του προσωπικού της και άλλες συναφείς διατάξεις που 
δημοσιεύθηκε το ΦΕΚ 50/τ. Α711.4.91. 

2. Την απόφαση Υ 1968/8.1.93 «περί ανάθεσης αρμο¬ 
διοτήτων στην Υφυπουργό Πολιτισμού Καλλιόπη Α. 
Μπουρδάρα η οποία δημοσιεύθηκε στο ΦΕΚ 3/Β7 

.11.1.93. 

3. Την Διϋπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου» (ΦΕΚ 210/τ. Β724.3.92). 

4. Το Π.Δ. 161/26.4.84 (ΦΕΚ 54/τ. Α730.4.84) «περί 
ανακατανομής αρμοδιοτήτων των Υπουργείων ΥΠΠΕ - 
ΥΧΟΠ». 

5. Τα στοιχεία του φακέλου. 

5. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων με αριθμό 12/29.4.93, αποφα¬ 
σίζουμε: 

Χαρακτηρίζουμε ως ιστορικό διατηρητέο μνημείο τον 
παλαιό Νερόμυλο στην Κοινότητα Κοσκινά Ν. Ηλείας ιδ. Π. 
Παπαπέτρου, διότι αποτελεί αξιόλογο δείγμα της προβιο¬ 
μηχανικής περιόδου στην Ελλάδα και σημείο αναφοράς 
για τις μνήμες των κατοίκων της περιοχής με ακτίνα προ¬ 
στασίας 30 μέτρα περιμετρικά του νερόμυλου. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 3 Αυγούστου 1993 

Η ΥΦΥΠΟΥΡΓΟΣ 

ΚΑΛΛΙΟΠΗ Α. ΜΠΟΥΡΔΑΡΑ 

Ε ΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας 
ΤΕϋΞΧ 

ΡΑΧ 

ΚαποδιστρΙου 34 

104 32 

22.3211 ΥΡΕΤ ΟΗ 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00' έως 13.00' 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


• Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποοτέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) 1 

'ια 

το Τεύχος Α’ Δρχ. 15.000 

β) 

» 

» 

» 

Β 

» 30.000 

Υ) 

» 

» 

» 

Γ 

» 10.000 

δ) 

» 

» 

» 

Δ' 

ι» 30.000 

ε) 

» 

» 

» 

Αναπτυξιακών Πράξεων 

»> 20.000 

στ) 

» 

» 

» 

Ν.Π.Δ.Δ. 

»> 10.000 

ζ) 

» 

» 

» 

ΠΑΡΑΡΤΗΜΑ 

ι) 5.000 

η) 

» 

» 

» 

Δελτ. Εμπ.& Βιομ. Ιδ. 

β 10.000 

θ) 

» 

» 

» 

Αν. Ειδικού Δικαστηρίου ι 

9 3.000 

0 

» 

» 

» 

Α.Ε. & Ε.Π.Ε. 

» 200.000 

ια) 1 

Για 

όλα 

τα Τεύχη εκτός ΤΑΕ-ΕΠΕ 

ι> 100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 750 

» 1.500 

» 500 

» 1.500 

» 1.000 

» 500 

» 250 

» 500 

» 150 

» 10.000 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















